
especial Llibertat a cops de falç 


NÚMERO ESPECIAL 

El passat 12 d’abril es va fer l’acte 
de presentació de l’exposició 
permanent del Terra d’Escudella 
«Llibertat a cops de falç». Perquè en 
pugueu fer un tast, aquí teniu 
l’especial de la burxa. 


«@ls temps de 
seruitud ban passat» 


rans 


Bcmcnccs 


rmames 


Pai’sos Catalans: 500 anys segant cadenes 



Terra d’Escudella 

Sants 


L’equip impulsor del bar restaurant 
Terra d’Escudella us presenta la no¬ 
va exposició que decorarà de mane¬ 
ra permanent les parets del menja¬ 
dor interior. En aquest especial po¬ 
deu fer un tast de la mostra, que us 
durà de viatge pel temps i pel terri¬ 
tori dels Països catalans. 

LA CAPACITAT TRANSFORMADORA 
DEL LES CLASSES POPULARS 

La força d’un poble es manifesta a 
través de la seva inquietud per 
transformar la realitat que l’envolta: 
canviar les seves condicions de vida, 
lluitar per la seva llibertat, denun¬ 
ciar les injustícies... De reaccionar, 
al capdavall, davant els atacs a la in¬ 
tegritat física, cultural o econòmica 
dels membres que el formen. 

L’exposició «Llibertat a cops de 
falç» us convida a passejar per al¬ 
guns dels moments més significa¬ 
tius d’aquesta resistència; una resis¬ 


tència a vegades violenta i destructi¬ 
va, altres vegades constructiva, crea¬ 
tiva i subtil. Però sempre, sempre, 
combativa. 

El caràcter transformador, ferm i 
inquiet de les classes populars cata¬ 
lanes queda ben demostrat amb 
aquest treball de recerca. Caràcter 
que, actualment, corre el perill de 
perdre’s en l’oblit, extrem desitjat 
amb delit pels estats invasors i la 
dreta autòctona, regionalista i na¬ 
cionalista. 

DE SALSES A GUARDAMAR 
I DE FRAGA A MAÓ 

El marc geogràfic comprèn els qua¬ 
tre grans territoris de parla catalana 
que conformen els Països Catalans 
(la Catalunya Nord, el País Valencià, 
les Illes i el Principat), autèntic 
bressol de lluites populars. Unes te¬ 
rres que els avatars de la història 
han disgregat sota diverses unitats 
administratives (estats, comunitats 
autònomes...), però que tenen, in¬ 
dubtablement, una sèrie de trets 


culturals, lingüístics, econòmics i 
polítics comuns. 

VIATGE A TRAVÉS DEL TEMPS 

Aquest viatge per les revoltes i els 
moviments populars catalans pren 
com a punt de partida l’Edat Mitja¬ 
na, època en què la pagesia vivia en 
un règim gairebé esclavista sota el 
poder feudal. 

Avança en el temps per l’Edat 
Moderna sense abandonar els 
esclats de rebel·lia en un món en¬ 
cara eminentment agrari i els aixe¬ 
caments contra les exigències 
d’unes guerres que utilitzaven el 
poble com un peó en una partida 
d’escacs. 

I arriba, finalment, a l’època con¬ 
temporània, una fase de la història 
complexa i rica en expressions po¬ 
pulars de resistència: des de les re¬ 
voltes de subsistència, fins a la revo¬ 
lució del 36 i la lluita antifranquista, 
passant per les fites aconseguides 
pel moviment obrer i l’incipient in¬ 
dependentisme català. 


LA HISTÒRIA AMAGADA 

Aquesta és una història d’històries, 
on els protagonistes no són monar¬ 
ques, clergues, mercenaris o empre¬ 
saris, sinó dones, camperols, 
obrers, menestrals, petits comer¬ 
ciants. La majoria, personatges anò¬ 
nims, però tots ells pertanyents a 
les classes populars catalanes, au¬ 
tèntic agent secular de progrés so¬ 
cial, el paper del qual sovint ha es¬ 
tat oblidat (quan no intencionada¬ 
ment bandejat) per la historiografia 
oficial. 

Protagonistes sense rostre, sense 
retrats que reflecteixin les seves fac¬ 
cions, sense panegírics que lloïn les 
seves gestes i sense una hagiografia 
que exalti les seves trajectòries. 

Aquesta exposició neix d’aques¬ 
tes mancances, com a homenatge 
orgullós d’un passat, com a recupe¬ 
ració històrica en present i com a 
compromís de futur. 


Dades 

• Tema: revoltes i moviments 
populars dels Països Catalans 
de 1455 a 1970 

• Format: 12 plafons compos¬ 
tos per 132 imatges i 106 qua¬ 
dres amb text 

• Autoria: equip impulsor del 
Terra d’Escudella 

• Disseny gràfic: Helena Olcina 
i Amigo 

• Lloc: c. Premià, 20 (Sants) 

• Telèfon: 934 221 613 

• Horaris: de dilluns a 
dijous, de 9 a 24 h; els diven¬ 
dres, de 9 a 1 h, i els dissab¬ 
tes, de 17 a 1 h 

• Preu: gratuït 


Més informació a: 
www.tdk.cat 

«Els temps de servitud 
han passat» 

Segles XIV-XVI 

Revoltes agràries de l'Edat Mitjana, part I: forans. 
Germanies, remences 


«Visca la terra, 
mori el mal govern» 

Segle XVII 

Revoltes agràries de l'Edat Mitjana, part II: Guerra dels 
Segadors, revolta dels Angelets, revolta dels Barretines, 
Avalot de les Faves i Segona Germania 


Amb aquesta frase valoraven els pa¬ 
gesos catalans la seva situació el 
1388. Queda clar que el caràcter 
lluitador i emancipador de les clas¬ 


ses populars catalanes té antece¬ 
dents prou llunyans. 

Als Països Catalans del segle XV, 
els pagesos van assolir un grau d’or¬ 


ganització fins llavors desconegut a 
Europa. Ens remuntem a les prime¬ 
res lluites de l’època feudal: els re¬ 
mences, els forans i les germanies. 



La pèrdua de les llibertats catalanes va 
anar precedida d’una guerra que va en¬ 
frontar les Illes, el País Valencià i el Prin¬ 


cipat amb la monarquia hispànica. El 
paper de les classes populars va ser 
determinant en la resistència dels tres 


territoris, que compartien una perso¬ 
nalitat social i políticament avançada i 
que van patir una repressió ferotge. 



De 1640 a 1659 es lliura a Catalunya 
la Guerra dels Segadors. L’origen del 
conflicte? Una insurreció pagesa i ur¬ 
bana. Altra vegada el caràcter rebel de 


les classes populars catalanes empe¬ 
nyia el país cap a un procés allibera¬ 
dor, aquest cop esclafat per les autori¬ 
tats espanyoles. 


Els 

antisistema 
del barroc 

Segle XVIII 

Bruixeria i bandolerisme 


La bruixeria i el bandolersime, sense 
ser moviments ideologitzats o revolu¬ 
cionaris, són corrents antagònics al po¬ 
der (des d’una perspectiva moral el pri¬ 



mer, des d’una econòmica el segon) 
que mereixen atenció, ja que compar¬ 
teixen una lectura profundament so¬ 
cial i certa rebel·lia a l’ordre establert. 


«Molt a guanyar, res a perdre!» 

Segles XVIII i XIX 


Revoltes urbanes i rurals en el pas de l'Antic Règim a Vera moderna 



Entrem de ple en els segles XVIII i 
XIX, moment en què s’entra en una 
nova era on la població urbana assu¬ 
meix el protagonisme de manera qua¬ 
si absoluta.És l’època de l’anticlerica¬ 
lisme i les revoltes de subsistència: els 
rebomboris del pa, les bullangues i la 
Jamància. Això no obstant, el camp 
tampoc no és una bassa d’oli... 



Y aquella nit tos scrcnos Lo dia 2 al maif, Y al bo de la discussió 

U pudo y "Is polissons, los empleats del iran via ve de civils un embull, 

ja buscan tots pels rccons per veure lo aue ’s farta y aquet vull aquet no vull 

dels m is amagats terrenos. comenson à discutí. cop de sabre que te crió. 



Qui s’indigna, qui »’ espanta, Y als esquirols fent plegar Los famélichs usurers, 

3 ui s’ enardeix, qui ’s conmou; ab rabons de contundencla, burgesos y potentats, 

1 aquell acte lo cert fou escenas de resistència als puestos mit excusats 

que s’armi gresca bastanta. comensan i botzinar. amogan tots sos diners. 


«Associació 
o mort» 

Segles XVIII i XIX 

Incipient moviment 
obrer: luddisme, camí 
cap a Vanarquisme 
i primeres vagues 


Els segles XVIII i XIX també es carac¬ 
teritzen per una altra fita històrica: la 
del naixement del moviment obrer, 
lligat íntimament a l’inici de la revo¬ 
lució industrial a les nostres terres. 
Amb els anys, es passarà del luddis¬ 
me a l’anarquisme, un dels movi¬ 
ments obrers més originals, interes¬ 
sants i poderosos de l’Europa Occi¬ 
dental. 


Cronologia 


1450-1453: revolta dels forans a 
Mallorca. 

1462: 15 de febrer, primer alça¬ 
ment dels remences a les comar¬ 
ques gironines. 

1483: segon alçament remença. 
1486: Sentència Arbitral de Gua¬ 
dalupe. 

1520: primera Germania a Valèn¬ 
cia. Conat de germania a algunes 
ciutats principatines. 

1521: germanies de Mallorca. A 
València, els agermanats supri¬ 
meixen els drets feudals. 

1620: processos contra bruixes. 
1636: incidents al Principat pel 


reclutament de segadors per a 
l’exèrcit. 

1640: aixecaments contra els 
allotjaments de tercios a pobles 
catalans. El 7 de juny (Corpus de 
Sang) comença la Guerra dels Se¬ 
gadors. 

1641: derrota de l’exèrcit 
espanyol a Montjuïc. 

1652: capitulació de Barcelona. 
1659: Tractat dels Pirineus. 

1663: revolta dels Angelets al 
Rosselló i la Cerdanya. 

1687: revolta dels Barretines. 
1688: avalot de les Faves a 
Manresa. 


1689: revoltes a Mallorca i Eivissa 
per la crisi de subsistències. 

1700: Felip V jura les constitu¬ 
cions del Principat. 

1705: revolta austriacista a la 
plana de Vic. Barcelona i València 
són alliberades. Conat de revolta 
proaliada al Rosselló i la Cerdanya 
francesa. 

1706: revolta social dels pagesos 
de la Marina i la Ribera. Les Illes 
són alliberades pels austriacistes. 
1707: batalla d’Almansa. 
Capitulacions de València i Lleida. 
Felip V fa el decret de Nova 
Planta. 


1708: Xàtiva és cremada per 
l’exèrcit borbònic. 

1709: capitulació d’Alacant. 

1711: cau Girona. 

1713: Tractat d’Utrecht. 
Catalunya es queda sola 
davant l’exèrcit borbònic. 
Tarragona capitula i Barcelona 
opta per resistir a ultrança. 

1714: cauen Barcelona i Cardona. 
1715: cauen Mallorca i Eivissa. 
1716: promulgació del decret de 
Nova Planta. 

1719-1734: revoltes austriacistes 
al Principat. 

1748: revolta pagesa a Eivissa. 


1767: revolta antifiscal i munici¬ 
pal a Vinaròs. 

1789: rebomboris del pa a Barce¬ 
lona i altres ciutats. 

1790: alçament antiaristocràtic a 
Perpinyà. 

1808: aldarulls antifiscals a 
Mallorca. 

1821: manifestació antimaquinis- 
ta a Alcoi. 

1823: accions obreres contra les 
màquines de filar i cardar a 
Camprodon. Persecucions i assas¬ 
sinats de clergues a Catalunya. 
1827: primeres manifestacions 
obreres. 

Aixecaments federals 
i internacionalistes 

Segle XIX 

Alçament i declaració de l'Estat català. Primera 
República i Fets d'Alcoi 


El 1868 es va derrocar Isabel II, pe¬ 
rò l’establiment d’una monarquia 
parlamentària va frustrar les ànsies 
republicanes i va donar peu a diver¬ 
sos aixecaments populars a Catalu¬ 
nya, el País Valencià i l’Aragó amb 
un suport popular massiu. Va ser el 
fracàs d’aquests moviments el que 
va dur els obrers a l’anarquisme. 


De la vaga a la revolta 

Segles XIX i XX 

Antimilitarisme i anticlericalisme: Provocació 
dels Tramvies, Setmana Tràgica i Fets de Cullera 



El 26 de juliol de 1909 les forces obre¬ 
res convoquen una vaga general con¬ 
tra la guerra al Marroc que s’estén a 
molts punts de Catalunya. La protesta 


desborda el comitè de vaga, el poble 
fa seu el carrer i la revolta es canalitza 
vers l’incendi d’esglésies i convents. 
És l’anomenada Setmana Tràgica. 


Es consolida 
la cultura obrera 


Ateneisme, premsa obrera, sindicalisme 
i nacionalisme progressista 


Segles XIX i XX 


El moviment obrer català es va do¬ 
tar d’un seguit d’iniciatives dirigi¬ 
des a resoldre les mancances 
derivades d’un sistema social que 
semblava gairebé intocable. Les li¬ 


mitacions d’accés a la cultura pels 
camins oficials van trobar un 
pal·liatiu en la iniciativa popular as¬ 
sociativa: és l’època daurada de l’a- 
teneisme. 




La revolució de 1936 

Segle XX 

Resposta a Taixecament militar, revolució social, 
col·lectivitzacions. Brigades Internacionals i derrota 

Durant la guerra de 1936, provocada ca, es produeix una revolució sense 
per l’aixecament feixista de part de precedents en les zones resistents. El 
l’exèrcit espanyol contra la Repúbli- poble s’organitza i pren el poder. 




Tocar els 
núvols amb 
els dits 

Segle XX 

La Segona República 
i els avenços socials 


El 14 d’abril de 1931 s’estableix la 
República Catalana. Una opció polí¬ 
tica nacionalista i d’esquerres obté 
al Principat un ampli suport de la 
població i de bona part de la gran fa¬ 
mília anarcosindicalista. 


La República no va transformar 
radicalment el sistema imperant, 
però va comportar una sèrie de can¬ 
vis fins llavors inimaginables en una 
Espanya autoritària, fosca i reac¬ 
cionària. 


Resistència a la dictadura 

Segle XX 




Maquis, reorganització del moviment obrer i naixement del moviment estudiantil 


La victòria del bàndol feixista va do¬ 
nar pas a un estat autoritari, centra¬ 
lista, ultracatòlic i repressiu per evitar 
un nou 14 d’abril. 

Tot i la dura repressió que va 
regnar arreu de l’Estat espanyol, hi va 
haver qui, al llarg de 40 anys eterns, 
va plantar cara al règim franquista: 
des dels maquis, fins a la reorganitza¬ 
ció del moviment obrer i el sorgiment 
dels moviments estudiantils. 


Cronologia 


1835: crema luddita de la fàbrica 
Bonaplata. Sublevació anticlerical 
a Barcelona i a Mallorca. 
1835-1837: bullangues a diverses 
poblacions. 

1840-1841: primeres associacions 
obreres. 

1843: revolta de la Jamància a 
Barcelona i bombardeig de la 
ciutat. 

1845: revoltes contra les quintes. 
1850: J. Anselm Clavé funda la 
societat coral La Fraternidad. 
1855: primera vaga general a 
Catalunya. 

1861: neix l’Ateneu Català de la 


Classe Obrera. 

1869: alçament republicà federal 
amb ressò entre la classe obrera 
(Principat, País Valencià i Aragó). 
Vaga general a Barcelona. 

1881: congrés obrer a Barcelona. 
1893-1897: atemptats anarquistes 
i execucions d’obrers llibertaris. 
1909: Setmana Tràgica de Barce¬ 
lona. Manifestacions contra la 
guerra a València i Alcoi. Vaga 
general a Menorca. 

1931: proclamació de la Repúbli¬ 
ca i l’Estat catalans. 

1933: conflictivitat social en el 
punt àlgid. 


1936: triomf del Front d’Esquer¬ 
res (febrer). Alçament militar 
feixista (juliol) i esclat de la 
guerra civil. 

Decret de Col·lectivitzacions de 
la Generalitat i socialització d’in¬ 
dústries i finques al País Valencià. 
1937: Fets de Maig i persecució 
del POUM. Bombardejos genera¬ 
litzats de població civil per part 
del bàndol feixista. 

1939: derrota republicana i allau 
de refugiats al Rosselló. 

1941: primer enfrontament entre 
maquis i Guàrdia Civil a 
Catalunya. 


1943: reorganització del PSUC, el 
POUM i la CNT. 

1951: Vaga dels Tramvies a Bar¬ 
celona. Diverses fàbriques catala¬ 
nes es declaren en vaga. 

1952: execució de cinc membres 
de la CNT al Camp de la Bota de 
Barcelona. 

1956: descontentament obrer i 
estudiantil. 

1960: mort del guerriller Quico 
Sabaté. 

1961: vaga general a la 
Universitat de Barcelona. 

1962: gran conflictivitat laboral a 
diferents poblacions catalanes. 


1963: mort del guerriller 
Caracremada. 

1967: vaga obrera a Barcelona 
contra la Llei sindical. 

1968: manifestacions pel Primer 
de Maig a diverses poblacions. 
Creació de les primeres Comis¬ 
sions Obreres de Barri. 

1974: execució de Salvador Puig 
Antich. 

1975: mort natural del dictador 
Francisco Franco. Joan Carles I és 
el seu successor. 

1977: un milió de manifestants 
surten al carrer l’Onze de 
Setembre. 

Francisco Manuel de Melo 

Escriptor i militar portuguès, 1645 


Tenim una identitat pròpia o 
és un invent de la moderni¬ 
tat? Hem estat sempre un 
poble pactista o també hem 
sabut empunyar les armes 
quan ha calgut? La catalano- 
fòbia és una invenció fruit 
del victimisme o ja hi havia 


qui ens tenia mania temps 
enrere? Aquí tenim nou tes- 
timomis que ens apropen a 
la visió que tenien de nosal¬ 
tres alguns polítics, escriptors 
i viatgers, des del segle XVII 
fins al segle XX. N'hi ha per 
a tots els gustos! 



Són els catalans, per la major part, 
homes de duríssim natural. Les seves 
paraules, poques, a les quals sembla 
que inclina també el seu llenguatge, 
les clàusules i diccions del qual són 
brevíssimes. En les injúries mostren 


gran sentiment, i per això són incli¬ 
nats a la venjança; estimen molt el 
seu honor i la seva paraula; no menys 
la seva exempció, per la qual cosa en¬ 
tre les més nacions d’Espanya són 
amants de la llibertat 



Miguel de Cervantes 

Escriptor castellà, 1616 


Els cortesos catalans, gent enutjada, 
terrible; pacífica, suau; gent que amb 
facilitat dóna la seva vida per l’honra, 


i per defensar-les totes dues s’avan¬ 
cen a si mateixos, que és com avan¬ 
çar-se a totes les nacions del món. 


Henry Swinburne 

Escriptor i viatger anglès, 1777 


L’esperit violent dels catalans i llur 
entusiasme apassionat per la lli¬ 
bertat han fet que aquest país hagi 
estat sovint teatre de guerres civils i 


de vessaments de sang; aquí hi ha 
hagut major nombre d’insurrec¬ 
cions que enlloc més d’Europa. 



Domingo 

Faustino 

Sarmiento 

Escriptor argentí, 1846 


Estic per fi fora d’Espanya: com ja sa¬ 
beu, nosaltres som americans, i els 
barcelonesos, catalans. Podem, 
doncs, murmurejar a tot plaer dels 
que estan allà a Montjuïc amb els seus 
canons apuntats sobre la ciutat. [...] 
Així són tots els catalans: una altra 
sang, una altra estirp, un altre idioma. 



No es parlen amb els de Castella si no 
és per les troneres dels castells. No sé 
quina cosa de grandiós i atrevit hi ha 
en aquesta raça a qui van tenir els reis 
d’Espanya amb el ganivet que servia a 
la taula penjat d’una cadena perquè 
no poguessin armar-se. Totes les se¬ 
ves empreses respiren grandesa. 



Àlvaro 
de Figueroa 
y Torres 


Comte de Romanories. 
Polític espanyol, 1916 


Vosaltres preteneu l’ús del català per 
això, perquè el poble que la seva llen¬ 
gua cobra, la seva independència re¬ 
cobra; i pel camí que condueixi a un 
tal designi us hem d’aturar. 



Joseph Kessel 

Escriptor francès, 1964 


Dos anys abans de la gran guerra civil 
d’Espanya, va haver-hi una insurrecció 
a Barcelona. Però els rebels, aleshores, 
no tenien res contra el règim de la Re¬ 
pública. El que volien era la indepen¬ 
dència de Catalunya. L’aixecament res¬ 


ponia a l’instint d’un vell poble. Verita¬ 
blement, els catalans no han acceptat 
mai la seva vinculació a Espanya. De se¬ 
gle en segle, han pres les armes per 
deslliurar-se’n. Ho van intentar nova¬ 
ment el 1934. 



Aficionadíssims a tot tipus d’armes, 
prests en la còlera, bregosos i venja¬ 
tius, sempre s’ha de recelar d’ells. Es¬ 
peren qualsevol conjuntura per esba- 
tre el jou de la justícia, són molt inte¬ 
ressats, i en totes les edats passades 


ha sigut el seu conat a les Corts se¬ 
guir per llei municipal la remissió de 
tributs [...]. Són apassionats de la se¬ 
va pàtria, amb tal excés que els fa 
transformar l’ús de raó, i només par¬ 
len la seva llengua nativa. 



Richard Ford 

Viatger anglès, 1855 


Els catalans no són ni francesos ni es¬ 
panyols, sinó un poble diferent, tant 
en llur llengua, com en llur indumen¬ 
tària i llurs costums: tant és així, que la 
visió de llur rudesa i activitat és sufi¬ 
cient per a convèncer el viatger que 
hom ja no es troba en la noble i indo¬ 
lent Espanya. 


Situats entre dos focs i enganyats i 
víctimes alternativament d’Espanya i 
de França, els catalans no tenen mo¬ 
tiu d’estimar llurs veïns, i tant si es¬ 
tan disposats a posar-se de part de 
l’un 0 de l’altre, en surten perjudi¬ 
cats sempre en llurs interessos parti¬ 
culars i locals. 



Salvador Seguí, 
'el Noi del Sucre' 

Impulsor català 
del moviment 
anarcosindicalista, 1919 


Nosaltres volem que Catalunya no 
sigui una colònia com aquestes que 
tenen els senyors fabricants de Bar¬ 
celona, en les quals està esclavitzant 
obrers. Nosaltres volem que Catalunya 
sigui un poble lliure, conscient i ben 
administrat. Nosaltres som més cata¬ 


lans que ells, que tant presumeixen de 
catalanisme. 

A nosaltres els treballadors, com si¬ 
gui amb que una Catalunya indepen¬ 
dent no hi perdríem res, ans el contra¬ 
ri, hi guanyaríem molt, la independèn¬ 
cia de la nostra terra no ens fa por. 


Sabíeu que... 

...la primera revolució contra el 
règim feudal que es va guanyar es 
va produir als Països Catalans al 
segle XIV? 

...sembla que la Guerra dels 
Segadors va començar perquè un 
soldat volia escorcollar un pagès 
per veure si anava armat? 

...els catalans eren considerats 

colèrics i rebels al mateix temps 
que honorables i fidels, i tenien 
fama a tot Europa d’estimar a 
mort la seva llibertat? 

...als botiflers també se’ls ano¬ 
menaven «botifarres»? 

...el darrer baluard a caure en 
la Guerra de Sucessió el 1714 va 
ser Cardona el 18 de setembre? 1 

que Mallorca encara va resistir 
fins al 1715? 

...després de la desfeta de 

1714 als catalans només se’ls 
permetia tenir un ganivet a casa i 
que aquest havia d’estar lligat a 
la taula de la cuina? 

...hi havia indrets de Catalunya 
que eren considerats autèntics 

«nius de bruixes»? 

...els jamàncios portaven una 
paella al coll per «fregir 
poderosos»? 

...la primera vaga general de 
l’Estat espanyol es va convocar a 
Barcelona el 1855? 

...l’any 1870 una dona va tocar 
durant un dia sencer la campana 

de Gràcia cridant a sometent? 

...«maquis» és una paraula que 
prové del francès, que alhora ve 
del cors macchia ? 

...Luis Martínez de Galinsoga 
va dir la seva famosa frase «Todos 
los catalanes son una mierda» 
després de sortir de missa? 







































